തര്ക്ക മേഖലകളില് നിന്നും ചൈനീസ് സൈന്യം പിന്വാങ്ങണമെന്ന് ആവര്ത്തിച്ച് ഇന്ത്യ ഒരു മാറ്റത്തിനും തയ്യാറല്ലെന്ന് ചൈന സൈനികതല ചര്ച്ചയില് ലഡാക്ക് അതിര്ത്തി തര്ക്കത്തിന് പരിഹാരമായില്ല യുദ്ധമുണ്ടായാല് ഇന്ത്യ തോല്ക്കുമെന്ന പ്രകോപനവുമായി ഗ്ലോബല് ടൈംസ് ന്യൂഡല്ഹി: ലഡാക്ക് അതിര്ത്തിയില് സമാധാനം നിലനിര്ത്താന് തര്ക്ക മേഖലകളില് നിന്നും ചൈനീസ് സൈന്യം പിന്വാങ്ങണമെന്ന നിലപാട് ആവര്ത്തിച്ച് ഇന്ത്യ. കോര് കമാന്ഡര് തല ചര്ച്ചയിലാണ് ചൈനയുടെ സൈനികര് പിന്മാറണമെന്ന ആവശ്യം ഇന്ത്യ ആവര്ത്തിച്ചത്. എന്നാല് നിലനില്ക്കുന്ന സ്ഥിതിവിശേഷത്തില് നിന്ന് ഒരു മാറ്റത്തിനും തയ്യാറല്ലെന്ന നിലപാടില് ചൈനയും ഉറച്ചുനിന്നതോടെ ലഡാക്ക് അതിര്ത്തിതര്ക്കത്തിന് തല്ക്കാലം പരിഹാരമായില്ല. അതേ സമയം ചര്ച്ചകള് തുടരാന് ഇരു രാജ്യങ്ങളും തമ്മില് ധാരണയുമായിട്ടുണ്ട്. ചര്ച്ചയില് ലഫ്. ജനറല് പിജികെ മേനോന് ഇന്ത്യന് സംഘത്തെ നയിച്ചു. അതിര്ത്തിയില് ചൈനീസ് ഭാഗത്തുള്ള മോള്ഡോയില് വച്ചാണ് ചര്ച്ച നടന്നത്. ചര്ച്ച ഒന്പത് മണിക്കൂര് നേരം നീണ്ടു നിന്നു. അതേ സമയം യുദ്ധം ആരംഭിച്ചാല് ഇന്ത്യ തോല്ക്കുമെന്ന പ്രകോപനപരമായ പരാമര്ശവുമായി ചൈനീസ് കമ്മ്യൂണിസ്റ്റ് പാര്ട്ടി മുഖപത്രം ഗ്ലോബല് ടൈംസ് രംഗത്തെത്തി. അതിര്ത്തിവിഷയത്തില് സൈനികതല ചര്ച്ചകള് പരാജയപ്പെടാന് കാരണം ചൈനയാണെന്ന ഇന്ത്യയുടെ കുറ്റപ്പെടുത്തലിന് പിന്നാലെ പ്രകോപനവുമായി ഗ്ലോബല് ടൈംസ് രംഗത്ത് എത്തുകയായിരുന്നു. പതിമൂന്നാംവട്ട സൈനികതല ചര്ച്ചകള് പൂര്ത്തിയായതിനു പിന്നാലെ ചൈനയെ കുറ്റപ്പെടുത്തി ഇന്ത്യ പ്രസ്താവന ഇറക്കിയിരുന്നു. ഇന്ത്യ മുന്നോട്ടുവെച്ച നിര്ദേശങ്ങളൊന്നും ചൈന അംഗീകരിക്കാന് തയ്യാറായിട്ടില്ല, ചര്ച്ച പരാജയപ്പെടാന് ചൈനയാണ് കാരണമെന്നായിരുന്നു ഇന്ത്യ ആരോപിച്ചത്. ഹോട്ട് സ്പ്രിങ്സ് പട്രോള് പോയിന്റ് 5ലെ പിപി 15 അതിര്ത്തിത്തര്ക്കമാണ് മുഖ്യ ചര്ച്ചാവിഷയമായതെന്ന് സേനയുമായി ബന്ധപ്പെട്ട വൃത്തങ്ങള് പറയുന്നു. അതിക്രമിച്ച് കയറിയ സ്ഥലത്ത് നിന്നും പൂര്ണമായും പിന്മാറണമെന്നാണ് ഇന്ത്യ ആവശ്യപ്പെട്ടത്. എന്നാല് ഇപ്പോഴത്തെ നിലയില് നിന്ന് ഒരു മാറ്റത്തിനും തയ്യാറല്ലെന്ന് ചൈന വാശിപിടിച്ചതോടെ പരിഹാരം സാധ്യമല്ലെന്ന് വന്നു. ഈയിടെ ഡുഷാന്ബേയില് ഇന്ത്യയുടെയും ചൈനയുടെയും വിദേശകാര്യമന്ത്രിമാര് തമ്മില് നടന്ന ചര്ച്ചയില് എത്രയും വേഗം തര്ക്കം പരിഹരിക്കും വരെ തങ്ങള് അവിടെ നിലയുറപ്പിക്കുമെന്നാണ് ഇന്ത്യന് സേനയുടെ നിലപാട്. ഇന്ത്യന് ഭാഗത്തേയ്ക്ക് അതിക്രമിച്ച് കയറിയ അന്പതോളം ചൈനീസ് സൈനികരാണ് ഹോട്ട് സ്പ്രിങ്സിലുള്ളത്. ഇവരെ നിരീക്ഷിച്ച് ഇന്ത്യന് സൈന്യവും പ്രദേശത്തുണ്ട്. ചര്ച്ചയില് പ്രശ്ന പരിഹാരത്തിനുള്ള ഒരു നിര്ദ്ദേശവും ചൈന മുന്നോട്ട് വെച്ചിട്ടില്ലെന്ന് ഇന്ത്യന് കരസേന വാര്ത്താക്കുറിപ്പിലൂടെ അറിയിച്ചു. എന്നാല് ഇരുരാജ്യങ്ങള്ക്കുമിടയിലെ നല്ല ബന്ധത്തിന് തര്ക്ക പരിഹാരം അനിവാര്യമാണെന്ന് ഇന്ത്യയും അറിയിച്ചു. അതിര്ത്തിയില് നിന്നും പിന്മാറണമെന്ന് ഇന്ത്യ ചൈനയ്ക്ക് മേല് കടുത്ത സമ്മര്ദ്ദവും ചെലുത്തിയിട്ടുണ്ട്. എന്നാല് ചൈന വഴങ്ങുന്നില്ല. ചൈനീസ് അതിര്ത്തിയില് ഒരിഞ്ച് പോലും വിട്ടുവീഴ്ച്ച ചെയ്യില്ലെന്ന് നേരത്തെ കരസേന മേധാവി എംഎം നരവാനെ വ്യക്തമാക്കിയിരുന്നു. അതിര്ത്തിയില് ചൈനീസ് സേന എത്ര നാള് തുടരുന്നുവോ അത്രയും നാള് ഇന്ത്യയും തുടരുമെന്നാണ് അദ്ദേഹം വ്യക്തമാക്കിയത്. ഇതുവരെ രണ്ട് സ്ഥലങ്ങളില് നിന്നാണ് സേനാപിന്മാറ്റം ഉണ്ടായിരിക്കുന്നത്. പാഗോംഗ് തടാകത്തിന്റെ വടക്ക്, തെക്ക് ഭാഗത്ത് നിന്നാണ് ഇരു രാജ്യങ്ങളുടെയും സൈനികര് ഇതുവരെ പിന്വാങ്ങിയത്. സാഹചര്യം തെറ്റായി വിലയിരുത്തുന്നതിന് പകരം ഇന്ത്യ അതിര്ത്തിപ്രശ്ന പരിഹാരത്തെ അംഗീകരിക്കുകയാണ് വേണ്ടതെന്ന് ചൈനയുടെ വെസ്റ്റേണ് കമാന്റ് വക്താവും സീനിയര് കേണലുമായ ലോംഗ് ഷവോഹുവ പറഞ്ഞു. അതിര്ത്തിപ്രശ്നങ്ങള് ലഘൂകരിക്കാന് ചൈന നന്നായി പരിശ്രമിച്ചതായും അദ്ദേഹം പറഞ്ഞു. അതേ സമയം ഇന്ത്യ വസ്തുതകള്ക്കും യുക്തിക്കും നിരക്കാത്ത അവകാശവാദങ്ങളുന്നയിരിക്കുകയാണെന്നും അദ്ദേഹം കുറ്റപ്പെടുത്തി. ഇന്ത്യയുടെ ആവശ്യങ്ങളെല്ലാം യുക്തിരഹിതവും യാഥാര്ഥ്യങ്ങള്ക്ക് നിരക്കാത്തതുമാണെന്നാണ് ചര്ച്ചയ്ക്ക് ശേഷം ചൈന വിശദീകരിച്ചത്. ചര്ച്ചകളില് സമവായമുണ്ടാക്കുന്നതില് ബുദ്ധിമുട്ടുണ്ടാക്കുന്നവയായിരുന്നു ഇന്ത്യയുടെ ആവശ്യങ്ങളെല്ലാം. അതിര്ത്തി പ്രശ്നം പരിഹരിക്കാന് ചൈന അക്ഷീണം പ്രയത്നിക്കുന്നുണ്ടെന്നും ഗ്ലോബല് ടൈംസ് റിപ്പോര്ട്ടില് അവകാശപ്പെടുന്നു. അതിര്ത്തിയിലെ സ്ഥിതിഗതികള് ഇപ്പോള് സമാധാനപരമാണ്. ഗാല്വാന്വാലി സംഘര്ഷത്തിന് ശേഷം രക്തച്ചൊരിച്ചില് ഉണ്ടായിട്ടില്ല. നിയന്ത്രണരേഖയിലും അതിര്ത്തിയിലും സമാധാനം സ്ഥാപിക്കാനും അങ്ങനെ തുടരാനും തന്നെയാണ് ഇരുരാജ്യങ്ങളും ആഗ്രഹിക്കുന്നത്. എന്നാല് അനുനയ ചര്ച്ചകള് മുന്നോട്ടുപോവുന്നില്ല. ഇന്ത്യ യുക്തിയില്ലാത്ത ആവശ്യങ്ങളാണ് മുന്നോട്ടുവെയ്ക്കുന്നതെന്നും മാധ്യമം പറയുന്നു. ചര്ച്ചകളിലെ ഇന്ത്യയുടെ സമീപനം അവസരവാദപരമാണെന്നും ചൈനയുഎസ് ബന്ധത്തിലെ തകര്ച്ചയെ തന്ത്രപരമായി ഉപയോഗിക്കാനുള്ള അവസരമായി ഇന്ത്യ ഇതിനെ കാണുന്നെന്നുമാണ് മാധ്യമം ആരോപിക്കുന്നത്. ചൈനയ്ക്കെതിരേ അമേരിക്കയുമായി സഖ്യമുണ്ടാക്കുന്നത് തടയുന്നതിനായി അതിര്ത്തി പ്രശ്നങ്ങളില് ചൈന നിലപാട് മയപ്പെടുത്തി തങ്ങളുടെ ആവശ്യങ്ങള്ക്ക് വഴങ്ങുമെന്ന് ഇന്ത്യ പ്രതീക്ഷിക്കുന്നു. എന്നാല് ഇന്ത്യയുടെ അവസരവാദ മനോഭാവം അന്താരാഷ്ട്ര തലത്തില് ഇന്ത്യയുടെ വില കുറയ്ക്കുകയാണ് ചെയ്യുന്നതെന്നും ഗ്ലോബല് ടൈംസ് പറയുന്നു. ന്യൂഡല്ഹി ചൈനയും ഇന്ത്യയും തമ്മിലുള്ള നിലവിലെ സാഹചര്യത്തെ തെറ്റായി വ്യാഖ്യാനിച്ച് സൈനിക നടപടികളിലേക്ക് നീങ്ങിയാല് അത് ഇന്ത്യയെ കൂടുതല് നഷ്ടത്തിലേക്ക് നയിക്കും. സമവായമില്ലാതെ വളരെക്കാലം അതിര്ത്തിയിലെ സംഘര്ഷം നിലനിര്ത്താന് പര്യാപ്തമായ വലിയ ശക്തികളാണ് ഇന്ത്യയും ചൈനയുമെന്ന് ലോകത്തിനറിയാം. ഇത്തരത്തിലുള്ള നീക്കം ഖേദകരമാണ്. എന്നിരുന്നാലും ഇന്ത്യ അതിന് മുതിര്ന്നാല് ചൈനയ്ക്കും മറ്റൊരു തീരുമാനമുണ്ടാവില്ല. ഏത് രാഷ്ട്രീയ കുതന്ത്രവും സമ്മര്ദ്ദവും ചൈന നേരിടും, ഒരു യുദ്ധം തുടങ്ങിയാല് ഇന്ത്യ തീര്ച്ചയായും തോല്ക്കും, ഗ്ലോബല് ടൈംസ് റിപ്പോര്ട്ടില് പറയുന്നു. Stories you may Like